

**Telki község Polgármesterének**

**16/2020.( IV.06.) számú**

**Polgármesteri határozata**

**Egyesületek, alapítványok, társadalmi szervezetek**

 **2020. évi támogatásáról**

A katasztrófavédelemről és a hozzá kapcsolódó egyes törvény módosításáról szóló 2011.évi CXXVIII törvény 46.§.( 4 ) bekezdésben kapott felhatalmazás alapján Telki község Önkormányzat képviselő-testületének feladat és határkörében eljárva a következő döntés hozom:

***A képviselő-testület pályázatot írt ki a helyben működő egyesületeket, alapítványokat, társadalmi szervezeteket 2020. évi támogatására. A pályázati felhívásra 7 szervezet jelentkezett. A pályázatok megfelelnek a pályázati felhívásban megfogalmazott kritériumoknak.***

***A Kormány által kihirdetett veszélyhelyzettel összefüggő költségvetési átcsoportosítások várható hatása miatt, jelen helyzetben a pályázati források odaítéléséről szóló döntést a veszélyhelyzet megszűnésének időtartamáig részben felfüggesztem.***

***Döntést mindösszesen a Telki Polgárőrség Bűnmegelőzési és Önvédelmi Egyesület támogatási kérelme tekintetében hozok, ahol az igényelt támogatási összeget jóváhagyom.***

***Döntésem indoka, hogy a veszélyhelyzetben a Polgárőrség kiemelt feladatot lát el a településbiztonsági feladatok ellátásában.***

***A támogatási szerződés a Telki Polgárőrség Bűnmegelőzési és Önvédelmi Egyesület támogatására aláírható..***

***Felelős: Polgármester***

***Határidő: 2020. április 30.***

Telki, 2020. április 6.

 Deltai Károly

 polgármester